lena leasaítear Rialachán (AE) Uimh. 1303/2013 ó Pharlaimint na hEorpa agus ón gComhairle lena leagtar síos forálacha coiteanna maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe, leis an gCiste Eorpach Talmhaíochta um Fhorbairt Tuaithe agus leis an gCiste Eorpach Muirí agus Iascaigh agus lena leagtar síos forálacha ginearálta maidir le Ciste Forbraíochta Réigiúnaí na hEorpa, le Ciste Sóisialta na hEorpa, leis an gCiste Comhtháthaithe agus leis an gCiste Eorpach Muirí agus Iascaigh a fhad a bhaineann le bearta sonracha don Ghréig

MEABHRÁN MÍNIÚCHÁIN

1.COMHTHÉACS AN TOGRA

D'fhág an ghéarchéim airgeadais gurb é atá ann sa Ghréig le tamall fada anois rátaí fáis diúltacha, fadhbanna móra leachtachta (inmhalartacht go hairgead) agus ganntanas cistí poiblí a theastaíonn le hinfheistíocht phráinneach a dhéanamh chun borradh a chur faoin bhfás agus faoin bhfostaíocht. I bhfianaise cé chomh heisceachtúil agus atá cás na Gréige, chinn an Coimisiún Teachtaireacht eisceachtúil a eisiúint, Teachtaireacht dar teideal "A new start for Jobs and Growth in Greece" [Tús nua don fhostaíocht agus don fhás sa Ghréig]. Sa Teachtaireacht sin moladh trí chur chuige ar leith lena náiritheofaí go ndéanfaí an maoiniú a thugann an tAontas Eorpach trí Chiste Forbraíochta Réigiúnaí na hEorpa, trí Chiste Sóisialta na hEorpa, tríd an gCiste Comhtháthaithe agus tríd an gCiste Eorpach Muirí agus Iascaigh, go ndéanfaí é a chur in úsáid go héifeachtach le hinfheistíocht a dhéanamh ar an leibhéal áitiúil agus go sroichfeadh an maoiniú lucht a thairbhithe a luaithe is féidir. Chuige sin, tá sé molta ag an gCoimisiún go nardófaí an leibhéal de réamhmhaoiniú tosaigh a chuirtear ar fáil don tréimhse 20142020 do chláir an bheartais comhtháthaithe atá ag teacht faoin sprioc 'infheistíocht le haghaidh fáis agus post' agus do chláir a fhaigheann maoiniú ón gCiste Eorpach Muirí agus Iascaigh féachaint borradh pras a chur faoin infheistíocht. Ina theannta sin, chun úsáid níos éifeachtaí a bhaint as an maoiniú a chuirtear ar fáil faoin mbeartas comhtháthaithe d'fhonn oibríochtaí na gclár a glacadh don tréimhse 20072013 a mhaoiniú, molann an Coimisiún uasrátaí cómhaoinithe agus an uasteorainn ar íocaíochtaí le cláir ag deireadh na clárthréimhse a ardú.

2.BUNÚS DLÍ, COIMHDEACHT AGUS COMHRÉIREACHT

Tá sé beartaithe mír sa bhreis a chur isteach in Airteagal 134 de Rialachán (AE) Uimh. 1303/2013 chun foráil a dhéanamh maidir le réamhmhaoiniú tosaigh breise a chur ar fáil do chláir oibriúcháin an bheartais comhtháthaithe 20142020 atá ag teacht faoin sprioc 'infheistíocht le haghaidh fáis agus post' agus do chláir a fhaigheann maoiniú ón gCiste Eorpach Muirí agus Iascaigh sa Ghréig. Tá sé beartaithe freisin trí mhír bhreise a chur isteach in Airteagal 152 de Rialachán (AE) Uimh. 1303/2013 le go gceadófar uasteorainn 100% a bheith ar iomlán na níocaíochtaí réamhmhaoinithe agus na níocaíochtaí idirthréimhseacha le chéile agus chun an ráta cómhaoinithe do chláir oibriúcháin 20072013 a thagann faoi na cuspóirí 'cóineasú' agus 'iomaíochas agus fostaíocht réigiúnach' a ardú go 100% sa Ghréig.

3.TORTHAÍ NA MEASTÓIREACHTAÍ EX POST, AN CHOMHAIRLIÚCHÁIN LEIS NA PÁIRTITHE LEASMHARA AGUS NA MEASÚNUITHE TIONCHAIR

Ní dheachthas i gcomhairle le haon pháirtí leasmhar seachtrach.

4.IMPLEACHTAÍ BUISÉADACHA

Chun an modhnú atá beartaithe a dhéanamh, ní gá aon athrú a dhéanamh ar uasteorainneacha bliantúla an Chreata Airgeadais Ilbhliantúil ar ghealltanas agus íocaíochtaí de réir mar atá siad leagtha síos in Iarscríbhinn I de Rialachán (AE) Uimh. 1311/2013. Is é atá i gceist leis an togra seo na leithreasuithe faoi chomhair íocaíochtaí a thús-ualú. Ní dhéanfaidh an togra aon difríocht don bhuiséad sa tréimhse 2014–2020.

Ní gá aon athrú a dhéanamh ar mhiondealú bliantúil na leithreasuithe faoi chomhair gealltanas do Chiste Forbraíochta Réigiúnaí na hEorpa, do Chiste Sóisialta na hEorpa ná don Chiste Comhtháthaithe.

EUR 500 milliún in 2015, agus EUR 500 milliún don réamhmhaoiniú tosaigh breise in 2015, a bheidh sna leithreasuithe breise faoi chomhair íocaíochtaí a theastóidh leis an iarmhairt a bheidh ag an ardú ar rátaí cómhaoinithe 20072013, agus baint na huasteorann ar íocaíochtaí, a chúiteamh.

De réir mar a bheidh an líon iarratas ar íocaíochtaí idirthréimhseacha in 2015, d'fhéadfaí leithreasuithe atá curtha in áirithe cheana féin le haghaidh íocaíochtaí idirthréimhseacha do chláir 2014–2020 a úsáid chun na leithreasuithe breise sin faoi chomhair íocaíochtaí a chúiteamh. Ós rud é nach féidir íocaíochtaí a iarraidh go dtí go mbeidh údaráis na gclár ainmnithe ag na Ballstáit, d'fhéadfadh moill ar an ainmniúchán sin cur isteach ar an bpróiseas iarratais. Coinneoidh an Coimisiún súil ar an gcaoi a bhfuil ag éirí leis an bpróiseas agus tabharfaidh sé moltaí uaidh más gá.

Ní dhearnadh aon fhoráil i ndréachtbhuiséad 2016 maidir le réamhmhaoiniú breise EUR 500 don bhliain 2016. Ní dhearnadh aon fhoráil ann ach an oiread maidir leis an tionchar a bheadh ann in 2016 de dheasca na huasrátaí cómhaoinithe agus an uasteorainn ar íocaíochtaí le cláir 2007–2013 a ardú. Is é is dóichí, dá bhrí sin, go molfaidh an Coimisiún litir leasaitheach ar dhréachtbhuiséad 2016 a eisiúint chun na riachtanais bhreise íocaíochta sin a chúiteamh. Cuirfear san áireamh sa litir sin na réamhaisnéisí atá leasaithe ag na Ballstáit, cláir atá fós á nglacadh agus an dul chun cinn maidir le húdaráis na gclár a ainmniú.

An tionchar a mheastar a bheidh ag an togra seo ar bhuiséad 2017, áireofar é sa chéad nós imeachta buiséadach eile.

5.EILIMINTÍ EILE

Tá socruithe tuairiscithe a bhaineann le cur chun feidhme na mbeart eisceachtúil seo san áireamh sa togra.

2015/0160 (COD)

Togra le haghaidh

RIALACHÁN Ó PHARLAIMINT NA hEORPA AGUS ÓN gCOMHAIRLE